22. maj 2013.

Svepartijska parlamentarna grupa za prevecniju genocida I drugih zločina protiv čovječnosti u Kanadskom parlamentu

Premijer Kanade, poštovani Stephen Harper

Ministar vanjskih poslova Kanade, poštovani John Baird

Predsjednik Nove demokratske partije Kanade, gospodin Thomas Mulcair

Predsjednik Liberalne partije Kanade, poštovani Justin Trudeau

Predsjednica Partije yelenih, Kanada, poštovana Elizabeth May

Sponzor Rezolucije u genocide u Srebrenici u Kanadskom parlamentu, poštovani Brina Masse

U ime 30, 000 kanadskih Bošnjaka od kojih više stotina dolazi iz Prijedora, Institut za istraživanje genocida Kanada, kao glas žrtava i svjedoka agresije na Republiku Bosnu i Hercegovinu i genocida nad njenim građanima traži vašu podršku za kampanju “Dan bijelih traka u Kanadi”. Kampanja “Dan bijelih traka” , čiji je cilj borba za prava civilnih žrtava na sjećanje, komemoracije i memorijale tamo gdje im se to zabranjuje i podsjećanje na stradanje Bošnjaka i bosanskih Hrvata iz Prijedora, odvija se u cijelom svijetu 31. maja svake godine kao simbol početka genocida koga su izvršili vlasti bosanskih Srba i njihovi pomagači nad Bošnjacima i Hrvatima u Prijedoru.

Uz znak sjećanja na nevine žrtve, Institut za istraživanje genocida, Kanada ponovo skreće pažnju kanadskoj javnosti na ustrajno negiranje zločina počinjenih u Prijedoru od strane lokalne vlasti, predvođene gradonačelnikom Markom Pavićem.

31. maja 1992. godine vlasti bosanskih Srba u Prijedoru su naredile nesrpskom stanovništvu da obilježi svoje kuće bijelim zastavama i da pri izlasku iz kuća stave bijele trake oko rukava. To je bio početak genocida, masovnih pogubljenja, masovnih mučenja i ubijanja u koncentracionim logorima smrti, masovnih silovanja i masovnih i nasilnih protjerivanja, što je rezultiralo nasilnom uklanjanju više od 94% Bošnjaka i bosanskih Hrvata iz Prijedora.

To je bio prvi put od 1939. godine i nacističkog proglasa, a po kojem su poljski Jevreji morali nositi žute trake sa plavom Davidovom zvijezdom oko rukava, da su članovi jedne etničke ili religijske grupe na ovaj način bili obilježeni za istrebljenje. Od 1992. do 1995. godne u Prijedoru je ubijeno 3173 civila, uključujući 102 djece i 256 žena. U prijedorskim koncetracionim logorima smrti je zatočeno 31.000 ljudi i žena. Više od 53.000 stanovnika opštine Prijedor opljačkano, poniženo i protjerano. Sva vjerska, kulturna i ekonomska dobra Bošnjaka i Hrvata u opštini Prijedor su totalno uništena.

Institut za istraživanje genocida, Kanada informiše kanadsku političku, naučnu, kulturnu i opću javnost na policijske zabrane komemorativnih skupova žrtvama i odbijanje gradskih vlasti da dozvole izgradnju memorijala civilnim žrtvama u Prijedoru i na lokaciji logora smrti u Omarskoj. Prošle godine, na zahtjev gradonačelnika policija je u Prijedoru 23. maja zabranila obilježavanje stradanja 266 žena i djevojčica, na dvadesetu godišnjicu od kako su ubijene ili nestale. Potom je zabranila i okupljanje u povodu Dana ljudskih prava 10.decembra. Kompanija Mittal je u više navrata, također, na zahtjev lokalnih vlasti, onemogućila bivšim zatočenicima ali i stranim studentima i profesorima, da posjete bivši logor Omarska. Skupština opštine Prijedor je u junu 2012.godine izglasala sramne i prijeteće zaključke u kojima dovode u pitanje djelovanje, ali i bezbjednost aktivista u osam udruženja okupljenih u Odbor za obilježavanje 20. godišnjice stradanja nedužnih ljudi opštine Prijedor. Skupština je, između ostalog, od policije zatražila zabranu komemoracija i krivično gonjenje aktivista udruženja koja okupljaju žrtve.

Zbog gore navedenih ugrožavanja ljudskih prava i sloboda u Prijedoru, Institut za istraživanje genocida Kanada kao glas žrtava i svijedoka agresije i genocida u Bosni i Hercegovini poziva vas da se soladarišete sa žrtvama genocida u Prijedoru kroz javnu izjavu. Pozivamo vas da se pridružite kampanji “Bijelih traka u Kanadi” 31. maja. Tako čete na najbolji način dati vaš doprinos pobjedi istine i pravde, podsjetiti svijet da dobro uvijek pobjedi zlo i da nevine žrtve nikada neće biti zaboravljene.

Za više informacija o kampanji Bijele trake u Kanadi, molimo Vas da posjetite www.instituteforgenocide.org.

Profesor Emir Ramić

Direktor Instituta za istraživanje genocida, Kanada